1. ΑΝΑΓΚ.ΝΟΜΟΣ υπ’ αριθ.1144 της 24/26 Μαρτ. 1946 Περί ενισχύσεως του Ιερού Κοινού του Παναγίου Τάφου. Προτάσει του Ημετέρου Υπουργικού Συμβουλίου, απεφασίσαμεν και διατάσσομεν. Άρθρ.1.-1.Από του τρέχοντος οικονομικού έτους αναγράφεται υποχρεωτικώς εις τους προϋπολογισμούς απάντων των Δήμων και Κοινοτήτων της Επικρατείας, των ενοριακών Ι. Ναών, Μονών και Προσκυνημάτων κονδύλιον υπέρ «της συντηρήσεως των Παναγίων Προσκυνημάτων». Η υπό της ανωτέρω παρ. 1 προβλεπομένη εισφορά των δήμων και κοινοτήτων ωρίσθη από 1 Ιαν. 1968 εις ποσοστόν 0,50% επί των πραγματοποιουμένων υπό τούτων τακτικών εσόδων δια του άρθρ. 10 Α.Ν. 344/1968 (τόμ. 3Α σελ. 318,16). 2.Τα αναγραφόμενα εν τοις προϋπολογισμοίς των Δήμων και Κοινοτήτων ως ανωτέρω κονδύλια, συγκεντρούνται υπό των κατά τόπους Νομαρχών τα εν τοις προϋπολογισμοίς των Ιερών ενοριακών Ναών, Μονών και Προσκυνημάτων υπό των οικείων Ιεραρχών, κατατίθενται δε υπ’ αυτών εις τα εν ταις έδραις των υποκαταστήματα των Τραπεζών Ελλάδος ή Εθνικής ή Αγροτικής επ’ ονόματι του Ιερού Κοινού του Παναγίου Τάφου «δια τον ως άνω σκοπόν». Τα εντός « » τίθενται κατά τροποποίησιν του άρθρ. 1 Ν.Δ. 374/1947. Άρθρ.2.-1.Οι τρεις Αγιοταφίται Εφημέριοι των εν Αθήναις τριών Ιερών Ναών του Ιερού Κοινού του Παναγίου Τάφου μισθοδοτούνται από της ισχύος του παρόντος εκ του Δημοσίου Ταμείου βάσει των διατάξεων του άρθρου 1 του Α.Ν. 536/45 «περί ρυθμίσεως των αποδοχών του Ορθοδόξου Εφημεριακού Κλήρου Ελλάδος, του τρόπου πληρωμής αυτών και περί καλύψεως της σχετικής δαπάνης», εφ’ όσον και μόνον φοιτούν εν τη Θεολογική Σχολή του Πανεπιστημίου Αθηνών και δια τον απαιτούμενον προς αποπεράτωσιν των σπουδών των χρόνον, μη δυνάμενον να υπερβή την πενταετίαν. «2.α.Εκ του Δημοσίου  Ταμείου μισθοδοτούνται και οι δύο Αγιοταφίται διάκονοι των εν Αθήναις Ιερών Ναών του Ιερού Κοινού του Παναγίου Τάφου, εφ’ όσον φοιτούν τακτικώς και ευδοκίμως εις την Θεολογικήν Σχολήν, δια τον απαιτούμενον προς αποπεράτωσιν των σπουδών των χρόνον, μη δυνάμενον να υπερβή την πενταετίαν. β.Εις τους διακόνους τούτους και εις τους εφημερίους περί ων η προηγουμένη παράγραφος, παρέχονται αποδοχαί ίσαι προς τας καταβαλλομένας εις τους Εφημερίους της Εκκλησίας της Ελλάδος τους κεκτημένους τον εισαγωγικόν μισθόν της Α΄ μισθολογικής κατηγορίας κατά τας διατάξεις του Α.Ν. 469/1968 «περί μισθολογικής διαβαθμίσεως του Εφημεριακού Κλήρου της Ελλάδος», (τόμ. 33 σελ. 112,01) ως και τα χορηγούμενα κατά τας εκάστοτε ισχυούσας διατάξεις γενικά επιδόματα και προσαυξήσεις. γ.Υπό τας προϋποθέσεις της παρ. 1 και τας του εδαφ. α΄ της παρούσης δύναται προς εξυπηρέτησιν των εν Αθήναις Ιερών Ναών του Ιερού Κοινού του Παναγίου τάφου, να μισθοδοτούνται δύο εφημέριοι, αντί των δύο διακόνων». Η παρ. 2 ετροποποιήθη ως άνω δια του άρθρ. 1 του Νόμ. 424 της 24 Αυγ./3 Σεπτ. 1976–ΦΕΚ Α΄ 234–(κατωτ. αριθ. 3). 3.Ουδεμία άλλη διάταξις του Α.Ν. 536/1945 έχει εφαρμογήν επί των Εφημερίων και των Ιερών Ναών του Ιερού ναού του Παναγίου Τάφου. 4.Αι αποδοχαί των ως άνω Εφημερίων και Διακόνων καταβάλλονται βάσει μισθοδοτικών καταστάσεων συντασσομένων υπό του εν Αθήναις Εξάρχου του Ιερού Κοινού του Παναγίου Τάφου και θεωρουμένων υπό της Ι. Αρχιεπισκοπής Αθηνών αναγραφομένης της σχετικής πιστώσεως εις τον ειδικόν προϋπολογισμόν του Υπουργείου Θρησκευμάτων και Εθνικής Παιδείας. Άρθρ.3.-Εις τον ειδικόν προϋπολογισμόν του  Υπουργείου Θρησκευμάτων και Εθνικής Παιδείας αναγράφεται ετησίως πίστωσις, ης το  ποσόν     ορίζεται  εκάστοτε      δια     κοινής    απο(Αντί για τη σελ. 419(β) Σελ. 419(γ) Τεύχος 782-Σελ. 137 Πανάγιος Τάφος 33.Μ.β.1 354 φάσεως των Υπουργών Θρησκευμάτων και Εθνικής Παιδείας και Οικονομικών δια την παρά του Οργανισμού Εκδόσεως Σχολικών Βιβλίων προμήθειαν των σχολικών βιβλίων των εν Παλαιστίνη Σχολείων του Ιερού Κοινού του Παναγίου Τάφου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 